	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	21.10.2025. godine

	Nastavna tema/oblast:
	Trougao

	Nastavna jedinica:
	Nejednakost trougla

	Tip časa:
	Obrada

	Redni broj časa:
	30.

	Cilj časa:
	Upoznavanje učenika sa tvrđenjem o nejednakosti trougla

	Očekivani ishodi 
na kraju časa:
	Učenik će biti u stanju da:
· primenjuje važne nejednakosti u vezi sa dužinama stranica trougla.

	Nastavne metode:
	Dijaloška, ilustrativna

	Nastavna sredstva:
	Udžbenik, zbirka, digitalni udžbenik, pribor za geometriju, tabla, kreda (flomasteri)

	Oblici rada:
	Frontalni, individualni

	Međupredmetne kompetencije:
	Učenik razvija:
· kompetencije za celoživotno učenje;
· kompetencije za rešavanje problema;
· komunikaciju;
· digitalnu kompetenciju.

	Međupredmetno povezivanje:
	 Tehnika i tehnologija

	Inovacije:
	 Igrifikacija, digitalna tehnologija (lapop, projektor)

	PRIKAZ MULTIMEDIJALNIH SADRŽAJA NASTAVNE JEDINICE

	Multimedijalni prikaz se nalazi u Prilogu 1.



	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (10 minuta)

	U uvodnom delu časa, posle postavljenih nekoliko pitanja o prethodnim nastavnim jedinicama, učenici najpre samostalno rešavaju motivacioni zadatak, nastavnik im deli po tri slamke koje će koristiti kao model duži od kojih će da probaju da obrazuju trougao. Očekujemo da će učenici uočiti da se ne može sastaviti trougao kome su zbir dve stranice od slamčica  manji od dužine treće slamčice. Zatim će im nastavnik zameniti najkraću slamčicu, dati im novu, gde će zbir dve kraće slamčice biti jedna dužini treće slamčice. Takođe, učenici dolaze do zaključka da je nemoguće obrazovati trougaonu liniju. Na kraju, nastavnik će im zameniti najdužu slamčicu, kako bi svaka slamčica bila kraća od zbira druge dve, gde sami zaključuju da je moguće obrazovati trougaonu liniju.
	· odgovaraju na pitanja
· rešavaju motivacioni zadatak eksperimentalnim putem, korišćenjem slamčica, dolaze do određenih zaključaka koji se odnose na nejednakost trougla.

	Glavni deo časa (30 minuta)

	Pre nego što učenicima saopštimo kako uopšteno glasi nejednakost trougla, nastavnik ilustruje dato tvrđenje primerom sa slamčicama. Nakon toga najpre iznosimo zapažanje da je svaka stranica kraća od zbira druge dve.
Potom, bez gubljenja opštosti, biramo jedan od poredaka dužina stranica trougla, recimo a ≥ b ≥ c i uočavamo da tada iz   a < c + b sledi a – b < c i   a – c < b, kao i da iz b < a + c sledi b – c < a, tj. da je svaka stranica duža od razlike druge dve. Potom zapisujemo:
Svaka stranica trougla manja je od zbira druge dve stranice, a veća od njihove razlike.
Tvrđenje dokazujemo postupno. Najpre produžavamo jednu stranicu trougla, biramo tačku na polupravoj da dobijemo odgovarajući jednakokraki trougao. Ovde zastajemo i govorimo učenicima da u matematici, kako bismo rešili određeni dokaz ili dokazali tvrđenje, neretko docrtavamo neke geometrijske objekte. U dokazu se koristimo tvrđenjem da se naspram većeg ugla nalazi veća stranica, pa još jednom koristimo priliku da ukažemo učenicima na povezanost raznih tvrđenja koja učenici usvajaju tokom njihovog matematičkog obrazovanja. Nakon što pokažemo da data nejednakost važi za proizvoljan trougao, postavljamo učenicima pitanje da li na osnovu datog tvrđenja možemo donositi matematički zasnovane zaključke da tri proizvoljne duži mogu (ili ne mogu) obrazovati trougao, a da konstruktivno ne pokušamo da ih spojimo. To činimo sa ciljem da istaknemo značaj tvrđenja koje sledi:
Ako su zadate neke tri duži a, b, i c, onda nejednakosti a < b + c, b < c + a i c < a + b predstavljaju uslove koje te duži moraju zadovoljavati da bi bile stranice nekog trougla.
Nastavnik rešava primer 1. – Da li postoji trougao čije su stranice 3cm, 4cm i 5cm.
Nejednakost trougla učenici uvežbavaju i rešavanjem dva zadatka iz Priloga 2. Oba zadatka ćemo uraditi na tabli. 
	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· prati i učestvuje u izvođenju dokaza tvrđenja;
· analizira i zaključuje;
· rešava  zadatke uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo nejednakost trougla, rješavamo asocijaciju i zadajemo učenicima domaći zadatak, evaluacija. Za slučaj da nam ostane još vremena, uradićemo dodatni zadatak iz Priloga 3.
Domaći zadatak
Zbirka: zadaci 84, 85. str.40
	· odgovara na pitanja koja se odnose usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, ispisujemo nejednakost trougla, ispisujemo dokaz datog tvrđenja, dok na preostalom delu table ispisujemo (nastavnik i učenici) rešenja zadataka.
[image: ]

	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

